Χρώμα

Το όργανο με το οποίο αντιλαμβανόμαστε το φως και τα χρώματα, το ανθρώπινο μάτι, έχει μια ιδιαίτερα πολύπλοκη δομή. Αποτελείται από το οπτικό τμήμα το οποίο εστιάζει την οπτική εικόνα στου φωτοαισθητήρες και από το νευρικό τμήμα που μεταφέρει το ερέθισμα στον εγκέφαλο. Για να δημιουργηθεί ωστόσο η χρωματική εντύπωση ενός αντικειμένου είναι απαραίτητη η παρουσία του φωτός. Στο διπλανό σχήμα λοιπόν, το αντικείμενο, ακτινοβολείται από μια ηλεκτρομαγνητική πηγή. Το αντικείμενο αντανακλά την ακτινοβολία προς τον άνθρωπο. Ο τρόπος με τον οποίο γίνεται η αντανάκλαση της ηλεκτρομαγνητικής ακτινοβολίας είναι εν' μέρη υπεύθυνος για τον τρόπο αντίληψης του χρώματος από τον άνθρωπο. Η αντανάκλαση καθορίζεται από τις ιδιότητες του υλικού του αντικειμένου, οπού δύο παράγοντες είναι κύρια υπεύθυνοι: α. Το εύρος ζώνης συχνοτήτων ηλεκτρομαγνητικής ακτινοβολίας που αντανακλά το αντικείμενο. Το αντικείμενο ακτινοβολείται με ορατό φως από ολόκληρο το εύρος συχνοτήτων. Ποιες συχνότητες αντανακλώνται εξαρτάται από την φυσική και χημική δομή του αντικειμένου και από τις συχνότητες που απορροφά. β. Την ένταση της αντανάκλασης των συχνοτήτων που αντανακλώνται. Αυτό που κοινώς αναφέρεται ως χρώμα ενός αντικειμένου είναι, στην πραγματικότητα, η αντίληψη της ηλεκτρομαγνητικής ακτινοβολίας από τον άνθρωπο. // Εξαιτίας της δομής του ανθρώπινου ματιού όλα τα χρώματα θεωρούνται συνδυασμοί των τριών βασικών χρωμάτων (primary colours): Κόκκινο (Red), Πράσινο (Green) και Μπλε (Blue). Τα βασικά χρώματα μπορούν να αναμιχθούν ώστε να παραχθούν τα δευτερεύοντα χρώματα (secondary colours): Ματζέντα (κόκκινο και μπλε), Κυανό (πράσινο και μπλε) και Κίτρινο (κόκκινο και πράσινο). Ο συνδυασμός των τριών βασικών χρωμάτων ή ενός δευτερεύοντος με το αντίθετο βασικό παράγουν το λευκό χρώμα αν αναμιχθούν με συγκεκριμένες εντάσεις φωτός. Όταν έχουμε ανάκλαση χωρίς απορρόφηση βλέπουμε το λευκό χρώμα, ενώ όταν έχουμε ολική απορρόφηση βλέπουμε το μαύρο. // // Οι τρεις βασικές ποσότητες που χρησιμοποιούνται για να περιγράψουν την ποιότητα της πηγής χρωματικού φωτός είναι η ακτινοβολία (radiance), η φωτεινότητα (luminance) και η λαμπρότητα ( brightness). H ακτινοβολία είναι το τελικό ποσό ενέργειας που εκπέμπεται από την πηγή του φωτός και μετράται σε W. H φωτεινότητα δίνει μια μέτρηση του ποσού της ενέργειας που λαμβάνει ο παρατηρητής και μετράται σε lumens. Τα χαρακτηριστικά με τα οποία γίνεται ο διαχωρισμός μεταξύ των χρωμάτων είναι η λαμπρότητα (brightness), η απόχρωση (hue) και η χρωματική καθαρότητα ή ποσότητα χρώματος (saturation). Η λαμπρότητα ενσωματώνει την αχρωματική έννοια της έντασης του φωτός. Η απόχρωση είναι ένα χαρακτηριστικό άμεσα εξαρτώμενο από το υπερέχον μήκος κύματος μέσα σε ένα μίγμα από κύματα φωτός. Η απόχρωση δηλαδή αντιπροσωπεύει το υπερισχύον χρώμα που εκλαμβάνεται από έναν παρατηρητή. Όταν δηλαδή λέμε πως ένα αντικείμενο είναι κόκκινο αυτό που εκφράζουμε είναι η απόχρωσή του. Η χρωματική καθαρότητα αναφέρεται στην σχετική αγνότητα ή στο ποσό του λευκού φωτός όταν αυτό αναμειγνύεται με μια απόχρωση. Χρώματα όπως το κόκκινο, το πράσινο, το μπλε έχουν πλήρη χρωματική καθαρότητα. Ο βαθμός της χρωματικής καθαρότητας είναι αντιστρόφως ανάλογος με την ποσότητα του λευκού φωτός. Η απόχρωση (hue) και η χρωματική καθαρότητα (saturation) μαζί ονομάζονται χρωματικότητα (chromaticity). //